ગત ૨૧ મે ના સવારે પાંચ વાગ્યે પરિવારની ૧૫ વર્ષની સૌથી મોટી પુત્રી તેના ખાટલામાં નહી જણાતાં તેના માતાપિતાએ તપાસ કરતાં ઘર આગળ ગાડીનાં પૈડાંના નિશાન જણાયાં હતાં.તથા શંકાના આધારે તપાસ કરતાં શિવરામભાઇ દેવસીભાઇ પણ તેના ઘરે જણાયો ન હતો.આથી તેની સામે સગીરપુત્રીને લલચાવી ફોસલાવીને લગ્નના ઇરાદે અપહરણ કરી ગયાની તેણીની માતાની ફરીયાદના આધારે પોલીસે યુવક સામે ગુનો દાખલ કરી વધુ કાર્યવાહી હાથ ધરી હતી.જ્યારે સગીરાની માતાએ આ અંગે જિલ્લાપોલીસ વડાને પણ લેખિત રજુઆત કરી હતી.જેમાં તેમની પુત્રીને ભગાડવમાં કરણાસર અને મોટીપાવડ મળીને પાંચ શખસોના હાથ હોવાની પણ ફરીયાદ કરી હતી.આ બનાવથી ચકચાર મચવા પામી હતી.